OzLabs/hebrew-wiki-articles huggingface dataset:
שושלת צ'ולה

שושלת צ'ולה (בטמילית: சோழர்) הייתה אחת מהשושלות החזקות ביותר בדרום הודו של טרום העת החדשה, ושלטה מהמאה ה-3 לפנה"ס ועד 1279 לספירה. השושלת נוסדה על ידי שבט צ'ולה, שחי במדינת טאמיל נאדו של ימינו. השושלת הייתה ידועה בשל כוחה הצבאי, ובשל הקיסר שלה, קריקלה, אשר הרחיב את שטחה של הממלכה עד לגבולות תאילנד וסרי לנקה.

== היסטוריה ==
ממלכת צ'ולה מוזכרת כבר אצל אשוקה כאשר הוא מתאר שלוש ממלכות דרומיות, פאנדיה, צ'רה וצ'ולה. כאשר שושלת קלברה (Kalabhras) התחזקה במאה ה-3 והשתלטה על כל דרום הודו, הוכפפה גם ממלכת צ'ולה לשלטונם של הקלברה. עם עליית כוחם של בני הפאלווה בדרום ושושלת הצ'לוקייה במערב השתחררו בני הצ'ולה.

הצ'ולים התפתחו כאימפריה החזקה ביותר בדרום במאה התשיעית, ושמרה על מעמדה העליון עד למאה ה־13. במאה ה-9 השתלטה אימפריית הצ'ולה על ממלכת פאלווה וב-994 הצליח מלך צ'ולה השני ראג'ה ראג'ה צ'ולה (ראג'ה ראג'ה ה-1 985-1014) לכבוש שטחים שהיו שייכים לפנדיה ולצ'רה וכן את סרי לנקה ולאחד את כל דרום הודו לאימפריה אחת. אחריו מלך בנו, ראג'נדרה הראשון.

במאה ה-13 שושלת צ'ולה נחלשה משמעותית בשל מחלוקות פנימיים ואוכלוסייה מומעטת יותר וב-1279 נכבשה על ידי האימפריה הפנדיאנית שלימים תיחשב לאימפריה החזקה בדרום הודו.

== מקומות ==
בשושלת צ'ולה בנו מקדשים מיוחדים במינם לעומת שושלות ואימפריות אחרות. לדוגמה, קיסר טמילי אשר נודע כרג'ארג'ה צ'ולה הראשון בנה את מקדש בריהאדיסוואראר בתוך 7 שנים בלבד, ומאז המקום נחשב לקדוש מבחינת הצ'ולאים. על המבנה כתובים משפטים רבים בשפה התמילית אשר התפתחה באזור.<ref></ref>

== תרבות ==
בממלכת הצ'ולה התפתח הדקדוק הטמילי והשפה, שכיום מדוברת על ידי 80 מיליון איש. בנוסף, נכתבו הרבה סקריפטים בשפה על מקדש בריהאדיסוואראר.

==קישורים חיצוניים==

* 

== הערות שוליים ==

קטגוריה:שושלות ובתי מלוכה בימי הביניים
קטגוריה:הודו: היסטוריה
קטגוריה:טמיל נאדו
בתוך

"בתוך" הוא שיר שכתבה יעל טבת, הלחין ועיבד יאיר רוזנבלום וביצע צוות הווי חיל האוויר. דפנה ארמוני הייתה הסולנית. השיר התמודד בפסטיבל הזמר והפזמון תשל"ז (1977) והגיע למקום הרביעי.

== על השיר ==
לכותבת השיר, יעל טבת, הייתה חברה שעבדה בתוכנית הטלוויזיה "עלי כותרת" בהנחייתו של ירון לונדון. יאיר רוזנבלום היה המנהל המוזיקלי של התוכנית. טבת (בת 21 וחצי אז) נסעה עם חברתה ועם רוזנבלום לראות זמרת. היא סיפרה על שהתרחש בדרך חזרה: 

'"בתוך" היה השיר היחיד שהקליט צוות הווי חיל האוויר (בגלגולו השני, שהוקם ב־1977). רוזנבלום ייעד את השיר לקולה של דפנה ארמוני (אז חיילת בלהקה) וביקש לאפשר לה להופיע בשיר בפסטיבל הזמר והפזמון, שנערך בבנייני האומה בירושלים באותה שנה, אבל בצה"ל לא הסכימו לכך שזמרת של להקה צבאית תופיע לבדה כזמרת פרטית, ולכן ביצעו את השיר צוות הווי חיל האוויר, והסולנית הייתה ארמוני. השיר היה השלישי בסדר השירים בתחרות וזכה לתשואות רמות מהקהל. מלבד ארמוני, החברים בצוות ההווי היו דני בסן ודייוויד ברוזה ואחותו טליה ברוזה, והם ליוו אותה בשיר. לשלושת המלווים היו רק שני מיקרופונים – דני בסן, שניגן בתוף מרים, היה בלי מיקרופון ולא שמעו אותו שר.

== הצלחה ==
"בתוך" הוצג ב"פינה לשיפוטכם" של מצעד הפזמונים השבועי של רשת ג' ב־14 במרץ 1977. השיר זכה להצלחה והגיע בשיאו למקום החמישי ב־25 במאי 1977. בסך הכל צעד השיר במשך 12 שבועות עד 20 ביוני 1977, אז יצא מהמצעד.

במצעד הפזמונים העברי השנתי לשנת תשל"ז של רשת ג' השיר דורג במקום ה־15.

=== מיקומי שיא ===

== גרסאות כיסוי ==
לשיר בוצעו כמה גרסאות כיסוי. בין השאר ביצעו את השיר קרן רוזנבלום (בתו של יאיר רוזנבלום), רן דנקר, אניה בוקשטיין, שי המבר, בן ארצי, אבי סינגולדה, אולה שור-סלקטר והתזמורת הקאמרית הישראלית, רביב כנר, והראל סקעת. סקעת ביצע את השיר בתוכנית "כוכב נולד 2" – ביצוע שזכה לשבחים – ואף הקליט אותו למהדורת הבונוסים של אלבום הבכורה שלו. סקעת שינה את מילות השיר מפנייה בלשון נקבה לזכר, לפנייה בלשון זכר לזכר.

== קישורים חיצוניים ==

* [https://youtu.be/z3Tyv5CAfII?si=Bgfa_UPnzpKlftK3 "בתוך" בביצוע דפנה ארמוני וצווי הווי חיל האוויר, 1977 (אודיו)], באתר יוטיוב

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירי להקות חיל האוויר
קטגוריה:שירי פסטיבל הזמר והפזמון 1977
קטגוריה:שירים בעברית
קטגוריה:שירים שהולחנו על ידי יאיר רוזנבלום
נפילת הסופמור

נפילת הסופמור<ref></ref> (באנגלית: Sophomore slump) או המדרון של הפעם השנייה,<ref></ref> או תסמונת השנה השנייה,<ref></ref> הוא ביטוי לתופעה בה תלמיד שנה שנייה במוסד אקדמי לא מצליח לעמוד בסטנדרטים הגבוהים שהוצבו לו לאחר שנתו הראשונה .

נוטים להשתמש במושג כתיאור לאדישות של סטודנטים או תלמידים בשנתם השנייה במוסד אקדמי, ביצועיהם המקצועיים של ספורטאים ואתלטים בעונתם השנייה, זמרים או להקות בהקשר של אלבומם השני, תוכניות טלוויזיה במהלך עונתם השנייה וסרטי המשך.<ref></ref><ref></ref><ref></ref>

בבריטניה, התופעה מכונה "דיכאון שנה ב" (באנגלית: Second Year Blues), במיוחד כשמתארים סטודנטים באוניברסיטה. באוסטרליה היא ידועה בשם "תסמונת השנה השנייה", והיא נפוצה במיוחד כשמתייחסים לספורטאים מקצועיים שיש להם עונה שנייה בינונית לאחר הופעת בכורה מוצלחת במיוחד.<ref></ref>

ניתן להסביר את התופעה מבחינה פסיכולוגית, כאשר להצלחה מוקדמת יש השפעה על הפרויקט העוקב, אך ניתן להסביר אותה גם סטטיסטית, כאפקט של תסוגה לממוצע.<ref></ref><ref></ref>

== מונחים ספציפיים לענף ==
במוזיקה, מגמה דומה לתופעה מכונה תסמונת האלבום השני, שמאופיין לרוב בקושי בשינוי סגנון מוזיקלי.<ref></ref> דוגמאות בולטות כוללות את האלבומים Waiting for the Sun של הדלתות ו-Come Home the Kids Miss You של ג'ק הארלו, בהם התייחסו לאפקט בשמות ועטיפות האלבומים שלהם.<ref></ref><ref></ref> להקת האינדי רוק האמריקאית גראנדדי השתמשה בכפל לשון באלבומה השני, ששמו The Sophtware Slump.

בכדורגל האנגלי, תסמונת העונה השנייה היא הביטוי המשמש לתיאור ירידה של מועדון כדורגל בעונתו השנייה לאחר עלייתו לפרמייר ליג, במיוחד אם העונה הראשונה לאחר העלייה הביאה לסיום חזק.<ref></ref>

== ראו גם ==

* תסוגה לממוצע

== הערות שוליים ==

קטגוריה:מילים וביטויים באנגלית
קטגוריה:אקדמיה
UFO (סדרת לוויינים)

תיאור הלוויין
UFO (ידוע גם כ-"Ultra High Frequency Follow-On") הוא סדרת לווייני תקשורת שמופעלת על ידי חיל החלל של ארצות הברית. מטרת מערכת לוויינים זו היא לספק תקשורת מוצפנת ואמינה ליחידות, כלי שיט ומטוסים. המערכת החליפה את Fleet Satellite Communications System (FLTSATCOM) וכוללה 10 לוויינים פעילים. המערכת מנוהלת מבסיס החיל בקליפורניה.

הלוויינים היו מעבירים מידע ליחידות השונות לצרכים טקטיים. היא כוללת פי 2 ערוצי תקשורת בהספק של כ-10% גדול יותר לעומת מערכת FLTSATCOM. לרשת UFO יכולת להתקשר עם מערכת Milstar. הלוויינים נבנו על ידי יוז איירקראפט (הדור האחרון נבנה כאשר חברה נרכשה על ידי בואינג).

רוב לווייני המערכת שוגרו לחלל על ידי משגר מדגם אטלס 2. כל השיגורים בוצעו מנמל החלל קייפ קנוורל. השיגור של הלוויין הראשון נכשל. הלוויינים פעלו במסלול גאוסינכרוני. משקל הלוויין היה כ-2,844 ק"ג ועל הלוויין הותקן פאנל סולארי שסיפק 2,500 ו"ט. לווייני מהערכת מתוכננים לעבודה במשך 14 שנים. הלוויין הראשון שוגר בשנת 1993 והלוויין האחרון בשנת 2003.

לווייני הדור השלישי (מס' 8–10) כללו מס' משיבים מוגדל ומשלקם גדל ל-3,206 ק"ג.

המערכת כוללת לוויינים, טרמינלים לתקשורת ותחנות בקרה בקרקע.

המערכת הוחלפה הדרגה על ידי לווייני מסדרה MUOS שהוכרזה כמבצעית בשנת 2019.
==לוויינים==
{| class="wikitable mw-collapsible mw-collapsed" width="700"
|- bgcolor="#ccfccf" align="center"
| תאריך שיגור|| לוויין || הערות
|-
| 25 במרץ 1993|| [https://nssdc.gsfc.nasa.gov/nmc/spacecraft/display.action?id=1993-015A UFO-1]||השיגור נכשל
|-
| 3 בספטמבר 1993|| [https://nssdc.gsfc.nasa.gov/nmc/spacecraft/display.action?id=1993-056A UFO-2]||
|-
| 24 ביוני 1994|| [https://nssdc.gsfc.nasa.gov/nmc/spacecraft/display.action?id=1994-035A UFO-3]||
|-
| 25 בינואר 1995|| [https://nssdc.gsfc.nasa.gov/nmc/spacecraft/display.action?id=1995-003A UFO-4]||
|-
| 31 במאי 1995|| [https://nssdc.gsfc.nasa.gov/nmc/spacecraft/display.action?id=1995-027A UFO-5]||
|-
| 22 באוקטובר 1995|| [https://nssdc.gsfc.nasa.gov/nmc/spacecraft/display.action?id=1995-057A UFO-6]||
|-
| 25 ביולי 1996|| [https://nssdc.gsfc.nasa.gov/nmc/spacecraft/display.action?id=1996-042A UFO-7]||
|-
| 16 במרץ 1998|| [https://nssdc.gsfc.nasa.gov/nmc/spacecraft/display.action?id=1998-016A UFO-8]||
|-
| 20 באוקטובר 1998|| [https://nssdc.gsfc.nasa.gov/nmc/spacecraft/display.action?id=1998-058A UFO-9]||
|-
| 23 בנובמבר 1999|| [https://nssdc.gsfc.nasa.gov/nmc/spacecraft/display.action?id=1999-063A UFO-10]||
|-
| 18 בדצמבר 2003|| [https://nssdc.gsfc.nasa.gov/nmc/spacecraft/display.action?id=2003-057A UFO-11]||
|}

==קישורים חיצוניים==
* [https://space.skyrocket.de/doc_sdat/ufo-1.htm נתוני שיגורים], באתר Gunter's Space Page
* [https://www.globalsecurity.org/space/library/report/1999/nssrm/initiatives/ufo.htm מידע על לווייני הסדרה]
* [https://web.archive.org/web/20070228081235/http://www.boeing.com/defense-space/space/bss/factsheets/601/uhf_followon/uhf_followon.html מידע מאתר היצרן]

קטגוריה:לוויינים אמריקאיים
קטגוריה:לווייני תקשורת
שכבת גרנולוסום

שכבת גְרַנוּלוֹסוּם או שכבה גרנולרית (בלטינית: Stratum granulosum) היא שכבה דקה של תאים באפידרמיס, השוכנת מעל השכבת ספינוסום ומתחת לשכבה הקרנית (שכבת lucidum על כפות הרגליים וכפות הידיים).<ref name="Andrews">James, William; Berger, Timothy; Elston, Dirk (2005) Andrews' Diseases of the Skin: Clinical Dermatology (10th ed.). Saunders. Page 2. .</ref> קֵרטינוציטים הנודדים מהשכבת הספינוסום הבסיסית הופכים ידועים כתאים גרגירים בשכבה זו. תאים אלו מכילים גרגירי קרטוהיאלין (מבנה חלבון המצוי בגרגירים ציטופלזמיים), אשר מלאים בחלבונים עשירים בהיסטידין ובציסטאין שנראים כקושרים את חוטי הקרטין יחד. לכן, התפקיד העיקרי של גרגירי קרטוהילין הוא לקשור חוטי קרטין ביניים זה לזה.<ref name="Lookingbill">Marks, James G; Miller, Jeffery (2006). Lookingbill and Marks' Principles of Dermatology (4th ed.). Elsevier Inc. Page 7. .</ref><ref name="ovaere"></ref>

במעבר בין שכבה זו לשכבה הקרנית, תאים מפרישים גופים למלריים (המכילים ליפידים וחלבונים) לחלל החוץ-תאי. כתוצאה מכך נוצרת מעטפת הליפידים ההידרופוביים האחראית על תכונות המחסום של העור. במקביל, תאים מאבדים את גרעיני התא והאברונים שלהם.

== תמונות נוספות ==
<gallery>
 קובץ:Normal Epidermis and Dermis with Intradermal Nevus 10x.JPG|אפידרמיס ודרמיס של עור האדם
 קובץ:Skinlayers.png|קטע של האפידרמיס
</gallery>

== ראו גם ==
* רשימת קרטינים המתבטאים במערכת האינטגומנטרית האנושית (באנגלית)

== הערות שוליים ==

קטגוריה:היסטולוגיה
קטגוריה:עור
שכבת ספינוסום

שכבת הספינוסום (או שכבת השדרה/שכבת תאי העיקצוץ)<ref></ref> (בלטינית: Stratum spinosum) היא שכבה של האפידרמיס שנמצאת בין שכבת גרנולוסום לבין שכבת תאי הבסיס.<ref></ref> שכבה זו מורכבת מקרטינוציטים פוליהדרלים. אלה מצטרפים לדסמוזומים. המראה הקוצני (בלטינית: spinosum) שלהם נובע מהתכווצות המיקרופילמנטים בין הדסמוזומים המתרחשת כאשר צובעים אותם בצביעת המטוקסילין-אאוזין. הקרטיניזציה מתחילה בשכבת הספינוסום,<ref></ref> אם כי הקרטינוציטים בפועל מתחילים בשכבת תאי הבסיס. יש להם גרעינים גדולים מוכתמים חיוורים שכן הם פעילים בסינתזה של חלבונים פיברילרים, הידועים כציטוקרטין, אשר מצטברים בתוך התאים המתקבצים יחד ויוצרים טונופיברילים (מבני חלבון ציטופלזמיים ברקמות אפיתל. הטונופיברילים ממשיכים ליצור את הדסמוזומים, המאפשרים ליצור קשרים חזקים בין קרטינוציטים סמוכים. שכבת הספינוסום מכילה גם תאי לאנגרהנס, המתפקדים כמקרופאג על ידי בליעת חיידקים, חלקיקים זרים ותאים פגומים המתרחשים בשכבה זו.<ref></ref>

== משמעות קלינית ==
היפרפלזיה דיפוזית של שכבת ספינוסום מכונה אפידרמיס.

== תמונות נוספות ==
<gallery>
 קובץ:Normal Epidermis and Dermis with Intradermal Nevus 10x.JPG|אפידרמיס ודרמיס של עור האדם
 קובץ:Skinlayers.png|קטע של האפידרמיס
</gallery>

== ראו גם==
תאי שדרה (באנגלית)

== הערות שוליים ==

קטגוריה:היסטולוגיה
קטגוריה:עור
מרכז החלל נרו

מרכז החלל נרו (בקוריאנית: 나로우주센터, Naro Space Center) הוא מרכז שיגורים של קוריאה הדרומית.

==היסטוריה==
עבודות בניה באתר החלו בשנת 2003 ובשנת 2009 האתר היה מוכן לשיגור. המרכז כולל כני שיגור, מגדל בקרה, מתקנים להרכבה ובדיקת משגרים וחלליות, מתקנים תומכים כולל מרכז מבקרים. השטח הכולל של האתר הוא כ-5.5 קמ"ר. האי בו הוא נבנה קשור ליבשה עם מערכת גשרים. במטרה לשפר יכולות תקשורת עם הלוויינים בשנת 2019 נכנס לניצול מרכז תקשורת באי פאלאו.

ב-25 באוגוסט 2009 בוצע שיגור ראשון של משגר מדגם נרו 1. השלב הראשון של המשגר הגיע מרוסיה. השיגור לא היה מוצלח. בשיגור השני שבוצע בשנת 2010 הקשר עם החללית אבד לאחר 137 שניות. השיגור שבוצע ב-30 בינואר 2013 הסתיים בהצלחה וקוריאה הדרומית הצטרפה למועדון מצומצם של מדינות בעלי יכולת לשגר חלליות.

בהמשך סוכם לעבור לפיתוח משגר חדש תלת-שלבי מדגם נורי בעל יכולת להביא למסלול לוויינים במשקל של כ-3,300 ק"ג. לדעת המומחים פיתוח זה קשור לכוונות קוריאה הדרומית להיות בעלת יכולת שיגור טיל בליסטי שיגור ניסוי מוצלח לתת-מסלול בוצע בשנת 2018. השיגור המוצלח של לוויינים בוצע בשנת 2022.

==כני שיגור==
* כן שיגור LC-1 תמך בשיגורי נרו 1 וניסוי נורי. מתכננים להסב אותו למשגר מדגם חדש. השיגור הראשון מתוכנן לשנת 2025.
* כן שיגור LC-2 מתואם לשיגור משגר נורי.

==קישורים חיצוניים==

==הערות שוליים==

קטגוריה:אסיה: נמלי חלל
קטגוריה:תוכנית החלל הדרום קוריאנים
שכבת תאי בסיס

שכבת תאי הבסיס או השכבה הבסיסית, המכונה לעיתים שכבה germinativum (בלטינית: Stratum basale) היא השכבה העמוקה ביותר מבין חמש שכבות האפידרמיס, כלומר הכיסוי החיצוני של העור ביונקים.

השכבה הבסיסית היא שכבה אחת של תאי בסיס עמודיים או קוביים. התאים מחוברים זה לזה ולתאי שכבת הספינוסום שמעליהם על ידי דסמוזומים והמידסמוזומים. גרעין התא גדול, בצורת ביצה ותופס את רוב התא. תאי בסיס מסוימים יכולים לפעול כמו תאי גזע עם יכולת להתחלק ולייצר תאים חדשים, ולעיתים אלה נקראים תאי גזע קרטינוציטים בסיסיים. אחרים משמשים לעיגון העור המבריק (עור ללא שיער).<ref name="Rooks">McGrath, J.A.; Eady, R.A.; Pope, F.M. (2004). Rook's Textbook of Dermatology (Seventh Edition). Blackwell Publishing. Pages 3.7. .</ref>

הם מתחלקים ליצירת קרטינוציטים של שכבת ספינוסום, אשר נודדים באופן שטחי.<ref name="Habif"></ref> סוגים נוספים של תאים המצויים בשכבת תאי הבסיס הם מלנוציטים (תאים המייצרים פיגמנטים) ותאי מרקל (קולטני מגע).

== משמעות קלינית ==
סרטן תאי הבסיס הנקראים גם קרצינומה של תאי בסיס, מהווים כ-80% מכלל סוגי סרטן העור.<ref name="Skin"></ref> לא כל סוגי הסרטן של תאי הבסיס מקורם בתאי הבסיס, אך הם נקראים כך מכיוון שתאי הסרטן דומים לתאי בסיס כאשר רואים אותם במיקרוסקופ.<ref name="MSD"></ref>

בעובר גדל נוצרות טביעות האצבע במקום שבו שכבת תאי הבסיס פוגשת את הפפילות של שכבת העור הבסיסית (השכבה הפפילרית), וכתוצאה מכך נוצרים הרכסים העדינים על האצבעות. טביעות האצבע הן ייחודיות לכל אדם ומשמשות לניתוחים משפטיים מכיוון שהדפוסים אינם משתנים עם תהליכי הגדילה וההזדקנות.

== תמונות נוספות ==
<gallery>
 קובץ:Normal Epidermis and Dermis with Intradermal Nevus 10x.JPG|אפידרמיס ודרמיס של עור האדם
 קובץ:Skinlayers.png|קטע של האפידרמיס
</gallery>

== ראו גם==
* רשימת קרטינים המתבטאים במערכת האינטגומנטרית האנושית (באנגלית)
==קישורים חיצוניים==

== הערות שוליים ==

קטגוריה:היסטולוגיה
קטגוריה:עור
לאסלו בירו

לאסלו בירו (במקור פרידמן, בהונגרית: Bíró László; בודפשט, 15 בינואר 1913<ref></ref> – בודפשט, 21 באוגוסט 1971)<ref></ref> <ref></ref> היה דוקטור לרפואה (MD) יהודי-הונגרי, רופא פנימי, קנדידט (דוקטורט קטן .CSc) במדעי הרפואה (1970), מייסדי הפרמקולוגיה הקלינית בהונגריה.

== קורות חייו ==
לאסלו פרידמן נולד במשפחה יהודית כבנם של יוז'ף הירש בירו (פרידמן) (1871–1939), סוחר, ושל יאנקה בייננשטוק (Bienenstock)(1886–?).<ref></ref> הוריו התגרשו ב-1920. הוא השלים את לימודיו באוניברסיטת פאזמאן פטר (היום שמה אוניברסיטת אטווש לוראנד), שם קיבל תואר ברפואה ב-1937. בשנת 1937 היה מתמחה במרפאה הפנימית בסגד. בין השנים 1938 לבין 1945, בשל החוקים ה (אנטי) יהודיים הוא עבד בבית החולים היהודי ברחוב סאבולץ' (שמו היום המרכז הרפואי הלאומי) של הקהילה היהודית של פשט כרופא מתמחה ברפואה פנימית ולאחר מכן כרופא פנימי.
* בשנת 1948 קיבל מינוי כמרצה בכיר חוץ (לא חלק מהסגל) באוניברסיטה בתחום הנושא "המרפאה למחלות מחסור למיניהם"
* בשנים 1947–1950 היה הרופא הראשי של בית החולים אנה קולטואי
* בשנים 1950–1952 הרופא הראשי של בית החולים הממלכתי המרכזי בדרך קוטוולדי (Kútvölgyi út)
* מ-1952 ועד מותו היה הרופא הראשי ומנהל המחלקה הפנימית של בית החולים הגדול והמרכזי ברחוב פטרפי שאנדור.

בירו היה ממייסדי הפרמקולוגיה הקלינית בהונגריה והשתתף בעבודתה של קבוצת המחקר הקלינית הפרמקולוגית משנת 1967. ב-1971 נבחר לסגן נשיא "האגודה הבינלאומית לפרמקולוגיה קלינית".

רעייתו הייתה קלרה ברוקנר.

== עבודת המחקר העיקרית ==
* יישום קליני של נגזרות קורטיזון (עם הדוויג גראבר, בודפשט, 1966)

== פרסים והוקרה ==
* מדליית ההצטיינות של הרפובליקה ההונגרית דרגת כסף (1948)
* פרס על שם שאנדור קוראני (1950)<ref></ref>
* עיטור הרופא הדגול (1956)
* עיטור מסדר כשרון העמל דרג זהב (1968)

== לקריאה נוספת ==
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש): חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC00523/01822.htm לקסיקון ביוגרפי הונגרי]. עורכת ראשית אגנש קניירש)
* Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. ISBN 963-547-414-8 (לקסיקון ביוגרפי הונגרי חדש)

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/b-74700/biro-laszlo-74C13/ לאסלו בירו] באתר Arcanum
* [https://www.lira.hu/hu/antikvar/orvostudomany/belgyogyaszat/cortison-szarmazekok-klinikai-alkalmazasa-antikvar ספרו יישום קליני של נגזרות קורטיזון]
== הערות שוליים ==

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:פרמקולוגים יהודים
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1913
קטגוריה:הונגרים שנפטרו ב-1971
VG-lista

VG-lista הוא מצעד מוזיקה נורווגי, המתפרסם מדי שבוע בעיתון הנורווגי, Verdens Gang .<ref></ref> מצעד זה מתבסס על נתוני לומינייט ונתוני מכירות בכ-100 חנויות מוזיקה בנורווגיה.

המצעד מתפרסם במספר אופנים:
* מצעד עשרת הסינגלים המובילים (שבוע 42, 1958 – שבוע 4, 1995)
* מצעד 20 הסינגלים המובילים (שבוע 5, 1995 – שבוע 43, 2014)
* מצעד 40 הסינגלים המובילים (שבוע 44, 2014 – הווה)
* מצעד 20 האלבומים המובילים (שבוע 1, 1967 – שבוע 4, 1995)
* מצעד 40 האלבומים המובילים (שבוע 5, 1995 – הווה)
* מצעד 10 אלבומי האוסף המובילים
* מצעד ה-DVD אודיו
* מצעד 10 הסינגלים הנורווגים המובילים (רק סינגלים בנורווגית)
* מצעד 30 האלבומים הנורווגים המובילים (רק אלבומים בנורווגית)

== קישורים חיצוניים ==

* 

== הערות שוליים ==

נורווגיה
קטגוריה:מוזיקה נורווגית
Naked (שיר של אווה מקס)

"Naked" הוא שיר של הזמרת האמריקאית אווה מקס, שיצא בהוצאת חברת התקליטים אטלנטיק רקורדס ב-18 בספטמבר 2020, כסינגל השיווקי היחיד מתוך אלבום הבכורה שלה Heaven & Hell (2020).<ref></ref> השיר נכתב על ידי מקס, בוני מקי, עדן אקס-או, פאריש ורינגטון, דידריק ואן אלסאס וסירקט והופק על ידי סירקט וטראקסייד.<ref name=":0"></ref> זהו שיר פופ, דאנס-פופ, אלקטרופופ וסינת'-פופ המכיל שימוש בסינתיסייזרים וגיטרה בס. המילים מתארות את תפיסת הרגשות המופנמים של מקס שהודגשו מעבר לנראות שלה.<ref name=":0" />

"Naked" זכה לביקורות חיוביות בדרך כלל מטעם מבקרי המוזיקה; חלקם שיבחו את ההפקה, בעוד מבקרים אחרים מתחו ביקורת על המילים.<ref></ref> השיר הגיע למקום ה-38 במצעד הסינגלים החמים של ניו זילנד.<ref></ref> וידאו קליפ נלווה בוים בידי האנה לוקס דייוויס ופורסם ב-18 בספטמבר 2020. הוא מציג את מקס כחייזרית כתומת שיער, שהושווה לדמותה של מילה יובוביץ' מסרט המדע הבדיוני "האלמנט החמישי" (1997).<ref></ref>

== רקע והרכב ==
"Naked" פורסם ב-18 בספטמבר 2020, במקביל ליציאת אלבום האולפן הראשון של מקס Heaven & Hell.<ref name=":1"></ref><ref name=":3"></ref> השיר נכתב על ידי אמנדה אווה קוצ'י, בוני מקי, ג'סי עדן מלקוטי, הנרי וולטר, פאריש ורינגטון ודידריק ואן אלסאס והופק על ידי סירקט וראקסייד.<ref></ref> בהתחלה, נכתב כבלדה אך סירקט לא היה מרוצה מכך והוא שונה בהתאם.<ref name=":4"></ref> הוא צבר בספוטיפיי למעלה מ-20 מיליון השמעות בסך הכול.<ref></ref>

מבחינה מוזיקלית, "Naked" הוא שיר פופ,<ref></ref> דאנס-פופ,<ref name=":2"></ref> אלקטרופופ,<ref name=":1" /> וסינת'-פופ,<ref></ref> הוא תואר כבלדת פאוור.<ref name=":2" />

== וידאו קליפ ==
הקליפ הנלווה של השיר בוים על ידי במאית הקליפים האמריקאית האנה לוקס דייוויס,<ref name=":4" /> ופורסם לצד Heaven & Hell ב-18 בספטמבר 2020.<ref name=":3" /> הוא צולם באותו סוף שבוע של השיר "OMG What's Happening" של מקס משנת 2020, שגם בוים על ידי דייוויס.<ref name=":3" /> הקליפ העתידני מציג את מקס כחייזרית עם "בגדים מועטים ושיער כתום", שהושוותה לדמותה של מילה יובוביץ' מסרט המדע הבדיוני "האלמנט החמישי" משנת 1997.<ref></ref><ref></ref><ref name=":1" />

מקס ביצעה גרסה אקוסטית של "Naked" במהלך סיבוב ההופעות של מארון 5 ב-2020 בשנת 2021. היא הצהירה שזה השיר האקוסטי היחיד בהופעותיה כבדי הדאנס, ש"מעין מאט את ההופעה".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:וידאו קליפים שבוימו על ידי האנה לוקס דייוויס
קטגוריה:שירים על חיים מחוץ לכדור הארץ
קטגוריה:שירים על מיניות
היטליסטן

היטליסטן (Hitlisten), הידוע גם כטראקליסטן (Tracklisten), הוא מצעד מוזיקה בדנמרק שמפורסם מדי יום רביעי בחצות. מצעד הסינגלים מתבסס על נתוני הזרמת מוזיקה והורדת מוזיקה שנאספו על ידי לומינייט, ואילו מצעד האלבומים מתבסס על נתוני מכירות וכן נתוני הזרמות מוזיקה והורדות מוזיקה שנאספו על ידי לומינייט.

== היסטוריה ==
מצעד המוזיקה החל לפעול באפריל 1965 כמצעד מוזיקה חודשי עם 20 מיקומים, בעריכתו של איגוד תעשיית ההקלטות הדני. המצעד פורסם במספר עיתונים גנים גדולים. מאז אפריל 1969, מצעד המוזיקה מפורסם מדי שבוע על בסיס נתוני מכירות מסיטונאים לקימונאים. במאי 1973 – דצמבר 1978, מצעד המוזיקה הכיל סינגלים ואלבומים כמצעד מוזיקה אחד. בינואר 1979, היו שני מצעדים שונים לאלבומים וסינגלים.

ב-5 בינואר 1979, העיתון הדני החל לפרסם מדי יום שישי את עשרת הסינגלים שהגיעו לעשרת המקומות הראשונים בדירוג (אף על פי שבמצעד המוזיקה מופיעים יותר שירים). ב-12 ביוני 1981, מספר השירים שהופיע בעיתון עלה ל-15, ומאוחר יותר (באפריל 1990) הוא הוחזר ל-10. ב-5 ביוני 1992, המגזין הפסיק לפרסם את מצעד המוזיקה בטענה כי איננו מכיל אמנים החברים ב-IFPI, והחליף להפיק את מצעד 20 האלבומים על סמך מכירות בפועל. מצעד המוזיקה הופיע במגזין האירופאי מוזיקה & מדיה.

ב-1 בינואר 1993, איגוד תעשיית ההקלטות הדני הודיע כי יבוצעו שינויים במצעד המוזיקה החל מ-5 במרץ 1993, והוא יתחיל להתבסס על נתוני מכירות בפועל בדנמרק. עם זאת, מצעד המוזיקה החל להתבסס בפועל על נתוני מכירות רק מ-10 ביולי 1993. אף על פי שהחישוב נעשה על 50 הסינגלים המובילים, בדנמרק פורסמו רק 20 הסינגלים המובילים, ואילו במוזיקה & מדיה פורסמו רק עשרת הסינגלים המובילים.

מאז שבוע 15 ב-1996, מוזיקה & מדיה מתבססת על נתוני מכירות דו-שבועיים. ב-2000, מוזיקה & מדיה מתבססים על נתוני מכירות שבועיים.

בדצמבר 1997, חברת התקליטים סקנידבין רקורדס הגישה תלונה על מצעד המוזיקה ל-IFPI בטענה כי מצעד המוזיקה התבסס יותר מדי על מכירות מסופרמרקטים, וזאת לאחר שהאלבום It's My Life – The Album של סאש! הגיע למקום השני עם 2,000 יחידות, ואילו בשבוע שלאחר מכן ירד למקום ה-20 עם 8,000 יחידות.

ב-12 בינואר 2007, מספר השירים המופיעים במצעד המוזיקה עלה מ-20 ל-40.

ב-1 בנובמבר 2007, לאחר שנים של ירידה במכירות של תקליטורים, מצעד המוזיקה החל להתבסס על נתוני הורדת מוזיקה.

ב-2011, מצעד 20 שירי הסטרימינג היה פעיל.

ב-14 בנובמבר 2013, מצעד המוזיקה החל להתבסס על נתוני הזרמת מוזיקה.

== מצעדי המוזיקה הנוכחיים ==
מצעדי היטליסטן הנוכחיים הם:<ref name="Hitlisten"></ref>
* מצעד 40 האלבומים המובילים
* מצעד 40 הרצועות
* מצעד עשרת אלבומי האוסף
* מצעד 20 שירי האיירפליי
* מצעד 40 תקליטי הויניל (אלבומים בלבד)
* מצעד סוף שנתי

== קישורים חיצוניים ==
* (נתונים עד שבוע 1, 2007)
* [https://danishcharts.dk אתר המצעדים הדניים], מצעדי המוזיקה הדנית הרשמיים (נתונים עד שבוע 5, 2001; בנתונים לפני 2 בנובמבר 2007 מופיעים רק 20 סינגלים)
* [http://danskehitlister.dk/?hitlist_id=12 מצעד המוזיקה הדני הרשמי של Danskehitlister] (מאי 1973 – מרץ 1977) 
* [http://danskehitlister.dk/?hitlist_id=10 מצעדי סוף השנה הרשמיים של Danskehitlister] (1966 – 1976) 

== הערות שוליים ==

קטגוריה:מוזיקה דנית
דנמרק
אנדרטת החייל האלמוני (סופיה)

פסל האריה בסמוך לאנדרטת החייל האלמוני בסופיה
מראה כללי של אנדרטת החייל האלמוני בסופיה
אנדרטת החייל האלמוני בסופיה (בבולגרית: Паметник на Незнайния воин) היא אנדרטה במרכז סופיה, בירת בולגריה.

האנדרטה ממוקמת בסמוך לכנסיית סופיה הקדושה ולקדרלת אלכסנדר נבסקי.

האנדרטה מנציחה את החיילים הבולגרים שנפלו במלחמות להגנת מדינתם<ref name=":0"></ref>.

האנדרטה כוללת אש תמיד הממוקמת על במה, ופסל אריה הניצב בסמוך לה.

במקום מתקיימים טקסים רבים, בין היתר טקסים בהשתתפות נשיא בולגריה ונציגי מדינות זרות.

== היסטוריה ==
האנדרטה תוכננה על ידי האדריכל אנדריי ניקולוב ונפתחה ב-22 בספטמבר 1981, יום השנה ה-1300 ליסוד המדינה הבולגרית<ref></ref>.

בשנת 1918 נבחרה ועדה לצורך הקמת האנדרטה. ארבע שנים מאוחר יותר החלה לגייס כספים לצורך הקמתה, אך לא הצליחה במשימתה. בשנת 1926 החליטה ועדה בראשות שר המלחמה, הגנרל איבן וולקוב, להפקיד את הקמת האנדרטה בידי ניקולוב. ובחרה את מיקומה - בצד הדרומי של כנסיית סנט סופיה<ref></ref>. הוחלט שהאנדרטה תהיה הקבר הסמלי של כל החיילים הבולגרים הידועים והבלתי ידועים שאיבדו את חייהם במאבקים לשחרור, איחודה והגנתה של בולגריה<ref name=":1"></ref>.

הסרת הלוט מעל האנדרטה התרחשה בשנת 1941. האנדרטה כללה אריה עשוי ברונזה כסמל לאומה הבולגרית. בסיס האנדרטה היה סרקופג מגרניט בעל תבליט ברונזה עם שני צלבי מתכת והכיתוב "לכל אלה שמסרו נפשם למען ארצם - תהילת עולם!" הסרקופג היה מוקף בתבליטים משני הצדדים: מצד אחד הייתה ערבה בוכייה, סמל הצער ומצד שני - שתי נשים כפופות לסבלן.

במהלך התקפות ההפצצה של בעלות הברית על סופיה היא ניזוקה קשות. דבר לא נותר במקום למעט פסל האריה<ref name=":0" />.

לאחר ההפיכה הקומוניסטית ב-9 בספטמבר 1944 הוחלט להסיר את האנדרטה, ופסל האריה הוזז מהמקום והוצב מול הכניסה לבית המלוכה לשעבר בעיר וארנה. לאחר מכן האריה נעלם באופן מסתורי ורק בשנת 1975 הוא נמצא אך לא הושב למקומו.

בשנת 1980 הוחלט כי יש לשפץ את המקום והאנדרטה נחנכה מחדש בשנת 1981<ref name=":1" />.

== הכיתוב על האנדרטה ==
על מצבת החייל האלמוני קיים כיתוב, חלק מתוך שיר מאת הסופר והמשורר הלאומי איוואן ואזוב:
::БЪЛГАРИЙО, ЗА ТЕБЕ ТЕ УМРЯХА,
::ЕДНА БЕ ТИ ДОСТОЙНА ЗАРАД ТЯХ
::И ТЕ ЗА ТЕБ ДОСТОЙНИ, МАЙКО, БЯХА!
בתרגום לעברית:
::בולגריה, הם מתו בשבילך
::רק אחד היה ראוי לך בגללם
::והם היו ראויים לך, אמא!

== מחלוקות בנוגע לאנדרטה ==
מספר מחלוקות התעוררו בנוגע לאנדרטה לחייל האלמוני:

לדעת מספר מתנגדים, אין הצדקה לקיום האנדרטה, מכיוון שלכל חייל שמסר את נפשו למען בולגריה - יש שם, ולכן הצגת החייל כ"חייל אלמוני" הופך אותו למעשה לחסר ייחוד ובלתי זכיר<ref></ref>.

גם פסל האריה זכה לביקורת. האריה הוא הסמל הלאומי של בולגריה<ref></ref>, אך התנוחה בה הוא מפוסל, תנוחת רביצה-שכיבה מעידה על כניעה וחולשה, בניגוד לתנוחה זקופה יותר שמעידה על עוצמה<ref></ref>.

==קישורים חיצוניים==

== הערות שוליים ==

 
קטגוריה:קברים ואנדרטאות לזכר חיילים אלמונים
קטגוריה:סופיה: מבנים
אני סבתא שלך

"אני סבתא שלךָ" הוא מחזה קומדיה ישראלי מאת איתי סונטג בכיכובה של רבקה מיכאלי ובבימויו של רועי שגב. המחזה הוצג לראשונה בשנת 2022 בתיאטרון הקאמרי.<ref></ref>

== עלילה ==
אוֹדליה (רבקה מיכאלי), היא פנסיונרית נוקשה וצינית המסרבת לחתום על פרויקט "פינוי ובינוי" בבניין בו היא גרה בכדי לא להרוס את חדרו של בנה המנוח. התמונה משתנה כאשר היא מוצאת בחדר בנה טופס מבנק הזרע, היא מבינה שאיפה שהוא בעולם, נמצא הנכד שלה.. 

אוֹדליה ושתי חברות הנפש שלה, דבורה וחיה, רוקמות עסקה עם יוני, אחראי הפרויקט: הוא יעזור להן למצוא את הנכד ובתמורה, אוֹדליה תחתום. כך, יוצאים המעורבים למסע שמטרתו היא למצוא את הילד לו היא תוכל להגיד "אני סבתא שלך".

== הפקה ==
המחזה נכתב על ידי סונטג לאחר מות אמו, שלא זכתה להיות סבתא.

בספטמבר 2022, המחזה הוצג לראשונה במסגרת פסטיבל "פותחים במה בבית ליסין" להקראת מחזות מקוריים. בקריאה המבוימת השתתפו השחקנים תיקי דיין, גילת אנקורי, אורנה רוטברג, תום חגי, רוברט הניג ויעל בר שביט.

בנובמבר 2022, עלה המחזמר בתיאטרון הקאמרי.<ref></ref>

ההצגה הונגשה בספרייה המרכזית לעיוורים ולבעלי לקויות קריאה.

== שחקנים ==
רבקה מיכאלי - אוֹדליה (אוֹדי) שפיגל<ref></ref>

גילת אנקורי - דבורה רוזנבלום

אסתי קוסוביצקי - חיה ברמן<ref></ref>

תום אבני / ערן מור - יוני גל<ref></ref>

שלמה וישינסקי - פרופסור אלי שור<ref></ref>

אוסנת בן יהודה / מורן ארביב – מיכל / שירלי רום

== צוות ==
מחזה: איתי סונטג

בימוי: רועי שגב

תפאורה: ניב מנור

תלבושות: אביה בש

מוזיקה: איתמר גרוס

תאורה: זיו וולושין

דרמטורגיה: גור קורן

ע' במאי: קארין סיגל

== ביקורות ==
ההצגה זכתה לביקורות חיוביות ותשבחות ממבקרי תיאטרון וקהל הצופים, ונכון לספטמבר 2023, היא הועלתה מעל ל-100 פעמים בתיאטרון הקאמרי ובהיכלי התרבות ברחבי הארץ.<ref></ref><ref></ref>

== קישורים חיצוניים ==
* 
* 

== הערות שוליים ==

קטגוריה:מחזות ישראליים
קטגוריה:קומדיות
ליאת שמרי-זאבי

ליאת שמרי-זאבי (נולדה ב-16 באוקטובר 1973) היא דוקטור לטיפול באמנות חזותית<ref></ref>, פסיכותרפיסטית, חוקרת, מנחת קבוצות ומפתחת מודל הדרכת הורים מבוססת אמנות (Art Based Parental Training<ref></ref>).

מכהנת, נכון ל-2023, כראש התכנית לטיפול באמנות חזותית, בדרגת מרצה בכירה, בקריה האקדמית אונו<ref></ref> וכראשת המועצה העליונה לטיפול באמנויות<ref></ref>.

== ביוגרפיה ==
שמרי-זאבי היא בעלת תואר ראשון בחינוך מהאוניברסיטה העברית בירושלים (2000), תואר בטיפול באמנות מהמכללה האקדמית בית ברל (2002), ותואר מוסמך במנהל עסקים מהמכללה למינהל (2006). בשנת 2018 קיבלה תואר דוקטור מאוניברסיטת חיפה <ref></ref>, נושא הדוקטורט שלה 'יעילות השימוש בטכניקות מבוססות אמנות במסגרת הדרכת הורים'<ref></ref> בהנחיית פרופ' יוסף גוטמן ופרופ' דפנה רגב.

ספרה הראשון, "יוצרים הורות", נכתב במשותף עם ד"ר דליה קדם-סרביה ויצא לאור ב-2023 בהוצאת אוניברסיטת חיפה<ref></ref><ref></ref>. בנוסף כתבה פרק בספר Art Therapy Education<ref></ref> בהוצאת Cambridge Scholars בשנת 2021.

== קריירה אקדמית ==
בשנת 2014 החלה שמרי-זאבי להרצות ב (כיום תחת הקריה האקדמית אונו), שם היא עדיין מרצה בתוכנית לתואר שני בטיפול באמנות חזותית, זאת, במקביל לתפקידה כראשת התוכנית החל משנת 2021 (בה החליפה את פרופסור דליה מררי). בשנים 2014–2021 שימשה כמרצה מן החוץ ולאחר מכן כמרצה בכירה באוניברסיטת חיפה ב[https://hw.haifa.ac.il/departments/artschool חוג לטיפול באמצעות אמנות], במקביל בשנים 2018–2021 עבדה במכללה האקדמית בית ברל כמרצה בכירה.

בשנת 2018 פרסמה את מאמרה בנושא "הטמעת טכנולוגיית מציאות מדומה בטיפול באמנות בקרב מתבגרים" : Making Art Therapy Virtual: Integrating Virtual Reality Into Art Therapy With Adolescents<ref></ref>, המאמר זכה לתהודה נרחבת מאז שפורסם<ref></ref>, שמרי-זאבי היא מחלוצות החוקרות את שילוב טכנולוגיית המציאות המדומה בטיפול באמנות והציגה את מחקרה בכנסים בישראל ובעולם.<ref></ref><ref></ref>

== תפקידים ציבוריים ==
שמרי-זאבי מכהנת כראש המועצה העליונה לטיפול באמנויות<ref></ref> החל משנת 2022 וכחברה במועצה משנת 2021. בשנת 2019 שימשה כחברה בוועדה בנושא משרד החינוך. המועצה היא גוף התנדבותי הפועל למעמדו ופיתוחו של מקצוע הטיפול באמנות בישראל והסדרת המקצוע בחקיקה.

== חיים אישיים ==
שמרי-זאבי נולדה והתחנכה בקיבוץ עין שמר, נכדתו של המשורר והסופר אריה שמרי ממייסדי קיבוץ עין שמר. במסגרת שירותה הצבאי שירתה בחטיבת הנח"ל, מתגוררת בהוד השרון, נשואה ולה שתי בנות.

== קישורים חיצוניים ==
* [https://www.liatshamri.com/publications אינדקס מאמרים ופרסומים]
* [https://www.smkb.ac.il/us/college-publications/beyn-hamilim/volume21/ מכללת סמינר הקיבוצים - גיליון 21 - 2023] - הדרכת הורים מבוססת אמנות - ליאת שמרי-זאבי/ענת גלעד
* המכללה האקדמית לחינוך על שם דוד ילין - [https://www.dyellin.ac.il/continuing_studies/issues_in_parental_guiding השתלמות בנושא הדרכת הורים]

== הערות שוליים ==

קטגוריה:סגל הקריה האקדמית אונו
קטגוריה:עין שמר: אישים
קטגוריה:טיפול באמצעות אמנויות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:ישראליות שנולדו ב-1973
קטגוריה:ישראלים שנולדו ב-1973
טלמסג'

טלמסג (TeleMessage) היא חברת תוכנה ישראלית שבסיסה בפתח תקווה. המספקת פתרונות לטיפול, העברה, קבלה ושמירה של מסרים בתפוצה רחבה בערוצים דו כיווניים בהם: MMS, SMS שיחות קוליות, WhatsApp, פקס<nowiki/>ים, דואר אלקטרוני ואפליקציות סלולריות.

== היסטוריה ==
טלמסג' נוסדה בשנת 1999 בתל אביב, על-ידי קבוצת יזמים בראשות גיא לויט. החברה פיתחה באותה עת טכנולוגיה המאפשרת איתור ותקשורת דו-כיוונית בין אנשי עסקים, מכל מקום תוך דקות, באמצעות שידור הודעה אחת בלבד. ההודעה עוקבת אחר איש העסקים באופן סימולטני בכל אפשרויות התקשורת שעומדות לרשותו: טלפון נייד, ביפר, דואר אלקטרוני, אינטרנט, פקס, מסרים מיידיים באינטרנט, ומאפשרת מענה מהיר. עם הקמתה גייסה מיליון דולר ושנה אחר כך 9 מיליון דולר נוספים.

במרץ 2001, דורגה במקום העשירי בדירוג ה-Fast50 של פירמת הייעוץ וראיית החשבון דלויט, של 50 החברות בעלות שיעור הצמיחה הגבוה ביותר בישראל מתחום התקשורת.

ביוני 2002, השלימה סבב גיוס פנימי נוסף של מיליוני דולרים, באותה עת התמקדה בעיקר במכירת הטכנולוגיה שלה לספקי תקשורת כשירות ערך מוסף, עם מוצר המאפשר שליחה וניהול של מסרים משולחן העבודה במחשב האישי.

באוגוסט 2005, מניות החברת החלו להיסחר בבורסת AIM, בורסת משנה של הבורסה לניירות ערך בלונדון, לאחר שמיזגה את פעילותה כחברה בת של מסג'ינג אינטרנשיונל (Messaging International PLC), חברה חדשה שהוקמה לטובת המהלך. מסג'ינג אינטרנשיונל גייסה במסגרת ההנפקה 1.6 מיליון ליש"ט (כ-2.85 מיליון דולר) לפי שווי של כ-5.7 מיליון ליש"ט (כ-10 מיליון דולר). את המהלך הוביל בית ההשקעות הבריטי סיימור פירס.

במהלך 2006, השיקה החברה שירות עבור ספקי תקשורת סלולרית המאפשר ללקוחותיהן לשלוח הודעות SMS ישירות מהדואר האלקטרוני. השירות הושק בישראל על ידי חברת פלאפון תקשורת. ושירות ההופך הודעות טקסט מוקלדות להודעות שמע הנשלחות לטלפון של הנמען. את השירות שיווקה בשיתוף עם חברת קומברס. הישרות גם שווק על ידי חברת הסלולר האמריקאית ספרינט-נקסטל.

במרץ 2007, גייסה 1.8 מיליון דולר בין השאר גם מדוד רובנר, שהיה מנכ"ל חברת ECI Telecom.

ב החלה החברה להתמקד בפיתוח פתרונות לשוק הארגוני, בשלושה תחומים: פתרון ליצירת מערכת צ'אט ארגוני על בסיס מערכות המידע הקיימות של הארגון, פתרון להעברת הודעות מרובות בממשק אחד ופתרון ליצירת ארכיון של הודעות שנשלחו בתוך הארגון. בתחום זה החברה משתפת פעולה עם חטיבת Actimize של חברת נייס הישראלית.

באוגוסט 2016 נמחקו מניות החברה ממסחר בבורסה של לונדון, בעקבות הצעת רכש.

במאי 2022, נרכשה טלמסג' על ידי חברת Smarsh מארצות הברית והפכה לחברת בת שלה.

== מוצרים ==
* Mobile Archiver - פתרון ארכוב להודעות טקסט, שיחות וקבצים בארגונים לצורך עמידה בדרישות רגולציה שונות.
* Secure Enterprise Messaging - פתרון המאפשר צ'אט ארגוני מאובטח על ידי שימוש באפליקציות ניידות ידידותיות למשתמש ומגוון ממשקי API המתחברים לכל מערכת מידע תפעולית.
* Mass Messaging - פתרון להעברת הודעות המספק כלים להעברת הודעות מרובות ורבות ערוצים בכמות גדולה: SMS, MMS, שיחות קוליות, פקסים, דואר אלקטרוני ואפליקציות ניידות.

==קישורים חיצוניים==
* בעברית

==הערות שוליים==

קטגוריה:פתח תקווה: חברות
קטגוריה:חברות תקשורת ישראליות
קטגוריה:חברות תוכנה ישראליות
קטגוריה:חברות הנסחרות בבורסה לניירות ערך בלונדון
פילדלפיה (פרגוואי)

פילדלפיה (בספרדית: Filadelfia) היא בירת מחוז בוקרון בצפון־מערב פרגוואי. אוכלוסיית העיר מונה קרוב ל־20,000 תושבים, נכון לשנת 2021.

== היסטוריה ==
העיר הוקמה רשמית ב־17 באוגוסט 1931 על ידי קבוצה של כ־1,570 רוסים שברחו שנה קודם לכן מברית המועצות והתיישבו באזור, חלקם התמקמו בכפרים בסביבה וחלקם הקימו את העיר עצמה. לאחר שהוחלט על הקמת העיר כמרכז אזורי, גובשה תוכנית לבניית העיר העתידית: תצורה של רחובות שתי וערב, עם 1,050 מגרשים בשטח של 0.75 דונם כל אחד.

קו החזית של מלחמת הצ'אקו בשנים 1932–1935 היה סמוך לפילדלפיה, אך העיר עצמה לא הושפעה מהמלחמה.

בתקופת מלחמת העולם השנייה התגוררו בעיר כמה גרמנים, והם גורשו לאחר שהביעו את תמיכתם בגרמניה הנאצית.

עם השנים התפתחה העיר לצורך שימוש עיקרי של רעיית בקר.

בשנת 1977 הורחבה העיר. שמו של הרחוב הראשי בה נקרא על שם פאול פון הינדנבורג, המדינאי הגרמני, משום שערך קבלת פנים אדיבה לפליטים רוסים שבאו להתגורר בעיר.

עם השנים התפתחו בעיר תשתיות כמו קווי טלפון, נגישות למים וכבישים סלולים.

== דמוגרפיה ==
נכון לשנת 2021, בעיר מתגוררים 19,927 תושבים. בשנת 1932 התגוררו בה 4 משפחות. 5 שנים לאחר מכן התגוררו בה 104 תושבים. בשנת 1947 היו בה 469 תושבים ובשנת 1957 מנתה העיר 704 תושבים.

== גאוגרפיה ==
פילדלפיה ממוקמת בצפון־מערב פרגוואי, בגובה 138 מטרים מעל פני הים. היא מרוחקת כ־180 קילומטרים מפרובינציית פורמוסה בארגנטינה, כ־210 קילומטרים ממדינת מאטו גרוסו דו סול בברזיל וכ־260 קילומטרים ממחוז טאריחה בבוליביה. הבירה אסונסיון נמצאת כ־410 קילומטרים מדרום־מזרח.

== אקלים ==
האקלים בפילדלפיה הוא אקלים צחיח למחצה (BSh לפי שיטת קפן). הטמפרטורות בעיר גבוהות – כמעט במשך כל השנה טמפרטורת המקסימום עולה אל מעל ל־30 מעלות צלזיוס וטמפרטורת המינימום נעה בסביבות ה־20 מעלות צלזיוס. לפעמים הטמפרטורות עולות אל מעל ל־40 מעלות צלזיוס. במקרים נדירים הטמפרטורה בה יורדת אל מתחת ל־5 מעלות צלזיוס, ואירעו מקרים בהם היא ירדה אל מתחת לאפס.

בשנה ממוצעת יורדים כ־1,000 מילימטרים של משקעים; החודשים יוני–אוגוסט יבשים כמעט לחלוטין.

== תחבורה ==
העיר מחוברת לרשת הכבישים הלאומית. כ־10 קילומטרים מדרום לה עובר כביש ראש מאסונסיון הבירה למעבר גבול עם בוליביה. במערב העיר נמצא מסלול טיסה לא סלול.

==קישורים חיצוניים==
* 

== הערות שוליים ==

קטגוריה:פרגוואי: ערים
קטגוריה:יישובים שהוקמו ב-1930
מיקשה בראון

מיקשה בראון, לאחר שינוי שמו רק ב-1946 ל-באן-Bán (בהונגרית: Braun Miksa; רמטה, 1 באפריל 1894 – בודפשט, 14 בינואר 1954)<ref></ref> היה דוקטור לרפואה יהודי-הונגרי, רופא פנימי. מהרופאים הפנימיים הידועים והמצטיינים בהונגריה, חבר קבוע במשך עשרות שנים של "כתב העת הרפואי של בודפשט" בו הופיעו גם פרסומיו. מאמריו התפרסמו תדיר גם בכתבי עת רפואיים נוספים, מתמחים שונים, ועסקו במחלות קיבה, מעיים ומרה שהיו בתחום התמחותו וכן בשאלות מומחים הקשורות להפרשות פנימיות.

== קורות חייו ==
מיקשה בראון נולד במשפחה יהודית כבנם של מור בראון ורוזה רוט. הוא השלים את לימודיו ברפואה באוניברסיטאות בקולוז'וואר, בווינה ובבודפשט, והוסמך כדוקטור לרפואה ב-1917. בראון היה תחילה רופא מתמחה בבית חולים ציבורי ולאחר מכן עוזר הוראה ומרצה במחלקה הפנימית של מרפאת אפוני של האוניברסיטה. בשל יהדותו הוא פוטר ולא הועסק ברפואה הציבורית לאחר 1940 והפעיל קליניקה פרטית למחייתו. הוא שרד את השואה. במשך שנים רבות היה חלק מהמערכת הקבוע של כתב העת המקצועי הרפואי החשוב של בודפשט (Budapesti Orvosi Újság) ופרסם מאמרים במגזינים רבים נוספים בנושאים הקשורים למחלות קיבה, מעיים ומרה שהיו בתחום התמחותו ומחקריו, כמו כן כתב ספר על הגבלת הילודה. לאחר מלחמת העולם השנייה שינה את שם משפחתו לבאן. מותו נגרם על ידי טרשת העורקים הכליליים.

אשתו הראשונה הייתה ארז'בט ויידה-שוומר (1890–1933), לה נישא ב-11 בינואר 1919 בבודפשט.<ref></ref> עד בנישואים היה הרופא היהודי ז'יגמונד סרב. לאחר שהתאלמן, נשא את קלרה גרוס (1894–1978) בעיר מישקולץ ב-29 בנובמבר 1936.<ref>Az Est, 1936. december 10. (27. évfolyam, 282. szám)</ref> ילדיו הם קטלין ואריקה.

מיקשה בראון הובא למנוחות בבית הקברות היהודי ברחוב קוזמה בבודפשט.

== מחקריו (חלקי) ==
* לטיפול במחלות דלקתיות של דרכי המרה. (רפואה, 1926, 26)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM48876 נתוניו] במאגרי המוזיאון הזפרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0146.html גישה מקוונת]
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001

== קישורים חיצוניים ==
* [https://www.darabanth.com/hu/gyorsarveres/181/kategoriak~Festmeny-mutargy-papirregiseg-egyeb/Konyvek-Tudomany-es-technika~200014/Dr-Braun-Miksa-A-nemzes-korlatozasa-Orvosi-tanacsok-Budapest-1902-Fitz-Armin~II646733 ספרו "הגבלת הילודה"] באתר darabanth
== הערות שוליים ==

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1894
קטגוריה:הונגרים שנפטרו ב-1994
I Remember Everything

"I Remember Everything" הוא שיר של הזמר האמריקאי זאק בריאן בהשתתפות אמנית הקאנטרי האמריקאית קייסי מאסגרייבס. זו הרצועה האחד-עשר באלבום האולפן הרביעי שלו, Zach Bryan, שיצא לאור ב-25 באוגוסט 2023. הוא נשלח לרדיו אירפליי באיטליה ב-8 בספטמבר, כסינגל המוביל מתוך האלבום. השיר הגיע היישר אל המקום הראשון במצעד הבילבורד הוט 100, והפך לשירם הראשון גם של בריאן וגם של מאסגרייבס שהגיע למקום הראשון במצעד.<ref name="Hot 100"></ref>

==רקע==
בזמן שסיים את השיר, בריאן שיתף את שמו ותצוגה מקדימה קצרה שלו ב-14 ביוני 2023.<ref></ref> הבלבול הראשוני של בריאן לגבי שם השיר נוצר בעקבות בלדה של ג'ון פריין באותו השם. בלבול זה הוביל את בריאן להסביר שהוא רצה לשנות את שם השיר בהתחלה, אבל בסופו של דבר ויתר על ההחלטה מאחר שהשינוי, לטענתו, לא "ישב כמו שצריך". הוא השמיע ביצוע אקוסטי לרצועה באינסטגרם שלו ב-25 ביולי.<ref></ref>

== ביקורות ==
=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
|100 השירים הטובים ביותר לשנת 2023
|4
|<ref></ref>
|-
|בילבורד
|100 השירים הטובים ביותר של 2023: בחירות הצוות
|29
|<ref></ref>
|}

== מיקומי שיא ==

=== מצעדי סוף שנה ===

== נתוני מכירות ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי זאק בריאן
קטגוריה:שירי קייסי מאסגרייבס
קטגוריה:דואטים
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:סינגלים בהוצאת וורנר רקורדס
קוניה בויס-קלארק

קוניה כרוניקלס בויס-קלארק (באנגלית: Coniah Chronicles Boyce-Clarke; נולד ב-1 במרץ 2003 באנגליה) הוא כדורגלן ג'מייקני-אנגלי המשחק בעמדת השוער בקבוצת רדינג מהפוטבול ליג צ'מפיונשיפ ובנבחרת ג'מייקה.

== קריירת מועדונים ==
בויס קלארק גדל במחלקת הנוער של רדינג. הוא הושאל לקבוצות סנט אולבנס סיטי וולינג יונייטד מהנשיונל ליג דרום.

ב-8 במאי 2023 ערך את הופעת הבכורה שלו ברדינג, בהפסד 2-0 להאדרספילד טאון במסגרת המחזור ה-46 בפוטבול ליג צ'מפיונשיפ לעונת 2022/2023.

== קריירה בינלאומית ==
בויס-קלארק זומן לסגל נבחרת ג'מייקה לקראת טורניר גביע הזהב 2023. ב-2 ביולי 2023 ערך את הופעת הבכורה שלו בנבחרת, בניצחון 5-0 על נבחרת סנט קיטס ונוויס במסגרת שלב הבתים של הטורניר.

נכלל בסגל נבחרת ג'מייקה לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים ג'מייקנים
קטגוריה:שוערי כדורגל ג'מייקנים
קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני רדינג
קטגוריה:כדורגלני נבחרת ג'מייקה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ג'מייקנים שנולדו ב-2003
קטגוריה:אנגלים שנולדו ב-2003
יניסייסק

יניסייסק (ברוסית: Енисейск) היא עיירה במחוז קרסנויארסק בסיביר, מרכז רוסיה.

== היסטוריה ==
העיירה הוקמה בשנת 1619 כעיירה הראשונה על נהר היניסיי.<ref name="about"></ref> היא מילאה תפקיד חשוב בקולוניזציה הרוסית של אזור מזרח סיביר במאות ה־17 וה־18, זאת עקב מיקומה בנתיבי הנהר הסיבירי . חשיבותה פחתה לאחר סלילתם של כבישים מהירים באזורים דרומיים יותר, בדגש על קרסנויארסק, בירת החבל המנהלי.

החלק העתיק של העיירה מוגדר על ידי ממשלת רוסיה כאתר מורשת עולמית.

== אקלים ==
האקלים ביניסייסק הוא אקלים תת־ארקטי (Dfc לפי שיטת קפן). עונת החורף בעיירה ארוכה וקרה מאוד, והקיץ קצר וחמים.

בעונה הקרה, טמפרטורת המקסימום כמעט ולא עולה מעל ל־0 מעלות צלזיוס, וטמפרטורת המינימום לעיתים יורדת אף מתחת ל־20 מעלות צלזיוס מתחת לאפס.

בעונה החמה, טמפרטורת המקסימום עולה אף מעל ל־20 מעלות צלזיוס (והיו מקרים בהם תועדו מעל ל־30 מעלות צלזיוס), ואילו טמפרטורת המינימום לרוב נעה בסביבות 10 מעלות צלזיוס.

בשנה ממוצעת יורדים 470.6 מילימטרים של משקעים, כאשר כ־40%–45% מהם יורדים בצורת שלג.

== תחבורה ==
יניסייסק מחוברת לקרסנויארסק באמצעות כביש R-409 שעובר במקביל לנהר היניסיי, שגם הוא מקשר בין העיירה לקרסנויארסק. אורך הדרך הוא כ־330 קילומטרים.

מצפון־מערב לעיירה ממוקם נמל התעופה יניסייסק , שלו מסלול טיסה באורך 2,190 מטרים. יש לו שימוש מועט בימינו, אך בעבר נעו בו כמה אלפי אנשים בשנה.

==קישורים חיצוניים==
* 

== הערות שוליים ==

קטגוריה:חבל מנהלי קרסנויארסק: ערים
קטגוריה:יישובים שהוקמו ב-1619
אמין עדלי

אמין עדלי (בערבית: أمين عدلي, בצרפתית: Amine Adli; נולד ב-10 במאי 2000 בבזייה שבצרפת) הוא כדורגלן מרוקאי-צרפתי המשחק בעמדת קשר הכנף בקבוצת באייר לברקוזן מהבונדסליגה ובנבחרת מרוקו.

== קריירת מועדונים ==
עדלי גדל במחלקת הנוער של טולוז. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הצרפתית. הוא ערך 39 הופעות ליגה במדי הקבוצה הראשונה של המועדון במסגרת ליגת העל הצרפתית וליגת המשנה הצרפתית, בהן הבקיע שמונה שערים.

ב-26 באוגוסט 2021 חתם עדלי על חוזה לחמש שנים בבאייר לברקוזן מהבונדסליגה.

== קריירה בינלאומית ==
עדלי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023, וערך שלוש הופעות בטורניר.

ב-12 בספטמבר 2023 ערך עדלי את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות. ב-17 באוקטובר 2023 הבקיע את שער הבכורה שלו בנבחרת, בניצחון 3-0 על נבחרת ליבריה במסגרת מוקדמות גביע אפריקה לאומות 2023.

נכלל בסגל נבחרת מרוקו לטורניר גביע אפריקה לאומות 2023.

==תארים== 
;באייר לברקוזן
* בונדסליגה (1): 2023/24
* הגביע הגרמני (1): 2023/24

;אישיים
* שחקן העונה בליגת המשנה בצרפת (1): 2020/21
* חלק מנבחרת העונה בליגת המשנה בצרפת (1): 2020/21

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טולוז
קטגוריה:כדורגלני באייר לברקוזן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2023
קטגוריה:ספורטאים זרים בגרמניה
קטגוריה:ספורטאים צרפתים בגרמניה
קטגוריה:מרוקאים שנולדו ב-2000
קטגוריה:צרפתים שנולדו ב-2000
יישובי חורשים

יישובי חורשים מהווים גוש התיישבות בתוך תחומי גוש דן המורחב, על גבול שרון-שומרון. מיקומם בין כביש 6 לגדר ההפרדה והם נמצאים משני צידי הקו הירוק.

הגוש נתחם מדרום על ידי כפר ברא וכפר קאסם, ומצפון על ידי הקו הירוק וכביש 55. מקור שמו הוא באחד היישובים בו, חורשים.

יישובי הגוש, מצפון לדרום: מתן, ירחיב, נירית, חורשים ואורנית. לעיתים הגדרת הגוש איננה מתייחסת לאורנית.

במרכז הגוש נמצאים יער חורשים ונחל קנה.

== תחבורה ==
מבחינה תחבורתית, אורנית מופרדת משאר הגוש בצורה כמעט מוחלטת על ידי נחל קנה וחלקו הדרומי של יער חורשים, ובמקום זאת היא מקושרת לרשת התחבורה הארצית דרך כביש 5442 למחלף שער שומרון.

שאר חלקי הגוש מחוברים אחד לשני על ידי הכבישים 5232 ו-5235. היציאה מהגוש מתאפשרת רק מערבה, ורק על ידי כביש 5233 מחורשים לכביש 444. כביש זה עובר על גשרים מעל לכבישים 6 ו-531 בדרכו לכביש 444, ולא מאפשר מעבר אליהם.

ההפרדה הכמעט מוחלטת של הגוש משאר מערכת הכבישים הארצית יוצרת מצב שבו, לדוגמה, נסיעה מהיישוב מתן לכביש 6, אשר מרחקם זה מזה קטן מקילומטר בקו אווירי, אורכת 10 קילומטר ועוברת בשני מחלפים: מחלף חורשים (שלמרות שמו הוא כלל לא מחובר לגוש) ומחלף ג'לג'וליה.

בעקבות בעיות התחבורתיות באזור, קיים שאטל בין יישובי חורשים לתחנת הרכבת ראש העין – צפון.<ref></ref>

== בסכסוך הישראלי-פלסטיני ==
הגוש מייצר חוצץ טריטוריאלי בין כפר קאסם וכפר ברא, המהוות את הקצה הדרומי של המשולש, לבין שאר המשולש ולאזורים ערביים בשומרון. בנוסף, הגוש חוצץ בין העיירה ג'לג'וליה לאותם אזורים ערביים, המרוחקים רק כקילומטר וחצי ביניהם. בכך, הגוש מונע קשר ישיר בין יישובים ערביים משני צידי הקו הירוק, ומונע בפועל צירוף של יישובי המשולש למדינה פלסטינית, במידה ותקום. שיטת הפרדה זו, הפועלת לכל אורך המשולש, נוצרה לראשונה בבניית יישובי הכוכבים, ופועלת בין היתר גם בגוש שקד.

בהצעות לסיום הסכסוך הישראלי-פלסטיני, כלל גוש חורשים, כולל אורנית, נכלל מאז ומתמיד בתחומים שיישארו בשטחי ישראל, למרות גודלו הקטן יחסית.

== קישורים חיצוניים ==

== הערות שוליים ==

*
קטגוריה:השומרון
קטגוריה:השרון
קטגוריה:גושי התיישבות
קטגוריה:ההתיישבות היהודית בארץ ישראל
לי ארשמבו

לי ארשמבו (בשם מלא באנגלית: Lee Joseph "Bru" Archambault; נולד ב-25 באוגוסט 1960 באוק פארק, אילינוי) הוא טייס קרב ואסטרונאוט לשעבר בתוכנית מעבורות החלל של נאס"א. 

==ביוגרפיה==
לי ארשמבו נולד בעיירה אוק פארק שבאילינוי. הוא סיים לימודי בית הספר ולמד הנדסת אווירונאוטיקה באוניברסיטת אילינוי באורבנה-שמפיין ממנה קיבל תואר ראשון בשנת 1982 ותואר שני בשנת 1984. 

לאחר סיום הלימודים ארשמבו התגייס לחיל האוויר של ארצות הברית. בשנת 1986 הוא סיים קורס טיס והוצב בבסיס החיל כטייס "F-111 ארדוורק". הוא השתתף במשימות מבצעיות של מלחמת המפרץ כטייס "לוקהיד F-117 נייטהוק". בשנת 1995 הוא קיבל הסמכה כטייס ניסוי.

==שירות בתחום החלל==
בשנת 1998 ארשמבו נבחר לצוות אסטרונאוטים. הוא ביצע מספר משימות בצוות הקרקע.

ביוני 2007 ארשמבו השתתף במשימת STS-117 של מעבורת החלל קולומביה כטייס (פרדריק סטרקו היה מפקד הצוות). מטרת המשימה הייתה להרחיב תחנת החלל הבין-לאומית, להחליף חלק מהצוות ולהביא לצוות אספקה חדשה. בשנת 2009 הוא טס בפעם השנייה על סיפון מעבורת החלל דיסקברי במשימה STS-119 כמפקד צוות. מטרת המשימה הייתה להביא אל תחנת החלל הבין-לאומית את קורה S6 ועליה מערך סולרי. בכך הושלמה בניית הקורה הראשית של התחנה. כמו כן בוצע החלפה חלקית של הצוות והועברה אספקה חדשה.

==לאחר נאס"א==
ארשמבו עזב את נאס"א בשנת 2013 והשתלב בתאגיד סיירה נבדה. הוא השתלב בפרויקט "דרים צ'ייסר".
==קישורים חיצוניים==

* [http://www.spacefacts.de/bios/astronauts/english/archambault_lee.htm ביוגרפיה]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מלחמת המפרץ: אישים
קטגוריה:אמריקאים שנולדו ב-1960
.wf

.wf היא סיומת האינטרנט בוואליס ופוטונה. הסיומת מנוהלת על ידי ארגון AFNIC הצרפתי, וההרשמה של שם תחום חדש תחת סיומת זו פתוחה לכולם.

== קישורים חיצוניים ==

* 
* [https://www.hostparaguay.com/dominios/compy .py רשם]
* [https://www.iana.org/domains/root/db/wf.html מידע אודות .wf], באתר IANA

קטגוריה:ואליס ופוטונה